pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเเจงปัญหา การปรับขึ้นค่าระวางเรือ เเละความเเออัดบริเวณท่าเรือเเหลมฉบัง
วันพฤหัสบดีที่ 5 เมษายน 2561
การท่าเรือแห่งประเทศไทยเเจงปัญหา การปรับขึ้นค่าระวางเรือ เเละความเเออัดบริเวณท่าเรือเเหลมฉบัง
การท่าเรือแห่งประเทศไทยเเจงปัญหา การปรับขึ้นค่าระวางเรือ เเละความเเออัดบริเวณท่าเรือเเหลมฉบัง
เรือตรี ทรงธรรม จันทประสิทธิ์ รองผู้อํานวยการการท่าเรือแห่งประเทศไทย สายวิศวกรรม รักษาการเเทนผู้อํานวยการการท่าเรือแห่งประเทศไทย สังกัดกระทรวงคมนาคม ชี้เเจงประเด็นปัญหาการปรับขึ้นค่าระวางเรือ เเละความเเออัดบริเวณท่าเรือเเหลมฉบัง จากการที่ปรากฏเป็นข่าว เเละจากการที่สภาผู้ส่งออกสินค้าทางเรือเเห่งประเทศไทย (สรท.) เปิดเผยว่ามีเเนวโน้มปรับเพิ่มค่าระวางเรือ โดยเฉพาะช่วงเดือน เม.ย.- พ.ค. เเละปัญหาความเเออัดที่เกิดขึ้นจากการขนส่งขนถ่ายสินค้าบริเวณท่าเรือเเหลมฉบัง ทําให้ผู้ให้บริการขนส่งสินค้าเรียกเก็บค่าหัวรถลากเพิ่มขึ้นอีก 1,000 บาท/ตู้ เเละทําให้เสียเวลาในการทํารอบ ทําให้ผู้ส่งออกมีต้นทุนเพิ่มขึ้น นั้น การท่าเรือฯ ขอเรียนชี้เเจง ดังนี้
การท่าเรือฯ ได้ประสานผู้ประกอบการสายเรือ เเละได้รับเเจ้งว่าจะยังไม่มีการเรียกเก็บค่าระวางเพิ่มในช่วงนี้ เเละในระยะอันใกล้ เพื่อเป็นการส่งเสริมบรรยากาศในการลงทุน
สําหรับการเรียกเก็บค่าขนส่งทางรถยนต์เพิ่มขึ้น 1,000 บาทนั้น ได้รับการยืนยันจากทางสมาคมผู้ประกอบการขนส่งสินค้า ว่ายังไม่มีการปรับขึ้นราคาแต่อย่างใด การที่สมาคมฯ จะปรับขึ้นราคา ขึ้นอยู่กับปัจจัยของต้นทุนเป็นหลัก
สําหรับปัญหาความเเออัดที่เกิดขึ้นจากการขนถ่ายสินค้านั้น มีสาเหตุของปัญหาจากการที่ปัจจุบัน ท่าเรือเเหลมฉบังอยู่ระหว่างการก่อสร้างโครงการศูนย์การขนส่งตู้สินค้าทางรถไฟ ทําให้มีการขนส่งตู้สินค้าทางรถไฟจาก ICD ลาดกระบัง ลดลงจากวันละ 22 ขบวน เหลือ 12 ขบวนต่อวัน เเละตู้สินค้าส่วนที่เหลือถูกส่งมาทางถนนเเทน ส่งผลให้มีรถบรรทุกตู้สินค้าทางถนนเพิ่มขึ้น และในวันที่มีเรือสินค้าขนาดใหญ่เข้า (พฤหัสบดี ศุกร์ เเละเสาร์) ทําให้การจราจรติดขัดเเละมีปริมาณรถสะสมเพิ่มมากกว่าปกติ ประกอบกับในช่วงเดือนที่ผ่านมามีเรือเข้าท่าเรือแหลมฉบังล่าช้ากว่าเวลาที่กําหนด ทําให้กระทบต่อการบริหารจัดการวางตู้สินค้า จึงมีปัญหาตู้สินค้าทั้งเข้า-ออกสะสม ส่งผลกระทบต่อการจราจรในพื้นที่ท่าเรือ
เเนวทางการเเก้ไขปัญหา
การท่าเรือฯ โดยท่าเรือเเหลมฉบังได้จัดประชุมคณะทํางานเเก้ไขปัญหาการจราจร ร่วมกับสรท. ชมรมผู้ประกอบการขนส่งทางเรือ เเละผู้ประกอบการท่าเทียบเรือ เพื่อเเก้ไขปัญหาฯ ซึ่งที่ประชุมขอให้ผู้ประกอบการท่าเทียบเรือจัดทําข้อมูลการปฏิบัติงานท่าเทียบเรือ เพื่อประกอบการตัดสินใจในเรื่องช่วงเวลาที่เหมาะสมใการขนส่ง ซึ่งท่าเรือเเหลมฉบังได้ดําเนินการเเล้ว
-กรณีที่รถบรรทุกจอดติดสะสมเป็นเเถวยาว จะใช้พื้นที่ว่างของท่าเรือในการตัดเเถวรถให้ไปอยู่ในลานพักเพื่อรอเรียกเข้าท่า
-เมื่อเปิดให้บริการท่าเทียบเรือ D1 ในเดือน พ.ค. 2561 จะสามารถระบายตู้สินค้าไปยังท่าเทียบเรือใหม่ได้
-นอกจากนี้ ท่าเรือแหลมฉบัง ได้นําระบบจองคิวรถบรรทุก มาใช้ในการบริหารจัดการรถบรรทุกเข้าออกท่าเรือ เพื่อแก้ปัญหาความแออัดของรถบรรทุก โดยจะเริ่มทดลองใช้ปลายเดือน เม.ย. นี้
ทั้งนี้การท่าเรือฯ ได้เร่งรัดการก่อสร้างศูนย์การขนส่งสินค้าทางรถไฟมาโดยตลอด ซึ่งขณะนี้อยู่ในขั้นตอนการจัดหาอุปกรณ์ X-Ray และขอจัดสรรงบประมาณก่อสร้างเพิ่มเติม โดยจะเปิดให้บริการขั้นต้นได้ภายในเดือน ก.ย. และจะสรรหาผู้ประกอบการเคลื่อนย้ายตู้สินค้าภายในท่าเรือแหลมฉบังอย่างถาวรต่อไป
-------------------------------------
รัฐบาลไทย-ข่าวทำเนียบรัฐบาล-กระทรวงเกษตรฯ เปิดรับเกษตรกรเข้าร่วมโครงการฟื้นฟูและพัฒนาเกษตรกรที่ได้รับผลกระทบจากอุทกภัย วงเงิน 82 ล้านบาท
วันจันทร์ที่ 28 สิงหาคม 2560
กระทรวงเกษตรฯ เปิดรับเกษตรกรเข้าร่วมโครงการฟื้นฟูและพัฒนาเกษตรกรที่ได้รับผลกระทบจากอุทกภัย วงเงิน 82 ล้านบาท
กระทรวงเกษตรฯ เปิดรับเกษตรกรเข้าร่วมโครงการฟื้นฟูและพัฒนาเกษตรกรที่ได้รับผลกระทบจากอุทกภัย วงเงิน 82 ล้านบาท สนับสนุนด้านต่างๆ เพื่อสร้างความเข้มแข็งให้กับสมาชิก กฟก.
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่คณะกรรมการด้านการฟื้นฟูและพัฒนาเกษตรกร ได้มีมติเห็นชอบมาตรการฟื้นฟูและพัฒนาเกษตรกรเพื่อสร้างความเข้มแข็งให้กับองค์กรเกษตรกรภายหลังได้รับผลกระทบจากอุทกภัย ในเขตพื้นที่ตามประกาศเขตให้ความช่วยเหลือผู้ประสบภัยพิบัติกรณีฉุกเฉิน ของกระทรวงมหาดไทยและกระทรวงเกษตรและสหกรณ์ ตั้งแต่ช่วงวันที่ 5 กรกฎาคม 2560 ถึงวันที่ 15 กันยายน 2560 เพื่อสนับสนุนการสร้างความเข็มแข็งแก่องค์กรเกษตรกร และเกษตรกรสมาชิกกองทุนฟื้นฟูและพัฒนาเกษตรกรที่ได้รับความเดือดร้อนและผลกระทบจากอุทกภัย ให้ได้รับการฟื้นฟูอาชีพเกษตรกรรมหรือกิจกรรมทางการเกษตร ซึ่งได้รับความเสียหายจากอุทกภัยนั้น คณะกรรมการกองทุนฟื้นฟูและพัฒนาเกษตรกรเฉพาะกิจ จึงกําหนดให้เปิดรับโครงการฟื้นฟูและพัฒนาเกษตรกรเพื่อสร้างความเข้มแข็งให้กับองค์กรเกษตรกรภายหลังได้รับผลกระทบจากอุทกภัย โดยมีระยะเวลาดําเนินการตั้งแต่วันที่ 24 สิงหาคม 2560 จนถึงวันที่ 15 กันยายน 2560 กรอบงบประมาณ 82,018,865 บาท และให้องค์กรเกษตรกรกองทุนฟื้นฟูและพัฒนาเกษตรกรที่ประสงค์จะขอรับการสนับสนุน ยื่นเสนอโครงการฟื้นฟูและพัฒนาเกษตรกรเพื่อสร้างความเข้มแข็งให้กับองค์กรเกษตรกรภายหลังได้รับผลกระทบจากอุทกภัยได้ ณ สํานักกองทุนฟื้นฟูและพัฒนาเกษตรกร สาขาจังหวัด ในท้องที่ที่องค์กรเกษตรกรตั้งอยู่ โดยให้เป็นไปตามหลักเกณฑ์และแบบเสนอโครงการที่คณะกรรมการกองทุนฟื้นฟูและพัฒนาการเกษตรกรเฉพาะกิจกําหนด
สําหรับหลักเกณฑ์การพิจารณาโครงการฟื้นฟูและพัฒนาเกษตรกร เพื่อสร้างความเข้มแข็งให้กับองค์กรเกษตรกรภายหลังได้รับผลกระทบจากอุทกภัย ประกอบด้วย 1. การสนับสนุนงบประมาณ ประเภทเงินอุดหนุน ให้พิจารณาตามความเสียหายที่เกิดขึ้นจริง แต่ไม่เกินองค์กรละ 30,000 บาท โดยเกษตรกรสมาชิกที่เข้าร่วมโครงการต้องเป็นสมาชิกกองทุนฟื้นฟูและพัฒนาเกษตรกร และขึ้นทะเบียนเกษตรกรกับกระทรวงเกษตรและสหกรณ์ 2. กิจกรรมในโครงการที่เสนอรับการสนับสนุนต้องไม่ซ้ําซ้อนกับกิจกรรมที่ได้รับความช่วยเหลือจากมาตรการช่วยเหลืออื่น ๆ ของรัฐ และ 3. หลักเกณฑ์การสนับสนุนการดําเนินงานโครงการฟื้นฟูและพัฒนาเกษตรกร เพื่อสร้างความเข้มแข็งให้กับองค์กรเกษตรกรภายหลังได้รับผลกระทบจากอุทกภัย โดยสนับสนุนค่าใช้จ่ายในด้านต่าง ๆ ได้แก่ 3.1) ด้านการปรับปรุงโครงสร้างพื้นฐานของกิจกรรมกลุ่ม อาทิ สนับสนุนค่าใช้จ่ายในการดําเนินการปรับเกลี่ยพื้นที่ รวมถึงค่าซ่อมแซมวัสดุ และค่าเครื่องมือประกอบอาชีพ 3.2) ด้านการแปรรูปผลผลิตและผลิตภัณฑ์การเกษตร โดยสนับสนุนค่าใช้จ่ายในการจัดหาผลผลิตและผลิตภัณฑ์การเกษตรเพื่อการนํามาแปรรูปและเพิ่มมูลค่าผลผลิต และ 3.3) ด้านการรวบรวมผลผลิตเชื่อมโยงตลาด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“บิ๊กบี้” มอบโอวาทแก่เยาวชน ลุยศึก World Skills Abu Dhabi 2017
วันจันทร์ที่ 9 ตุลาคม 2560
“บิ๊กบี้” มอบโอวาทแก่เยาวชน ลุยศึก World Skills Abu Dhabi 2017
รมว.แรงงาน มอบโอวาทแก่คณะเยาวชนที่จะเดินทางเข้าร่วมการแข่งขันฝีมือแรงงานนานาชาติ World Skills Abu Dhabi 2017 ครั้งที่ ๔๔ ณ กรุงอาบูดาบี สหรัฐอาหรับเอมิเรตส์ เน้นย้ําทุกคนคือความหวังของประเทศชาติ
วันที่ ๙ ตุลาคม ๒๕๖๐ เวลา ๑๕.๐๐ น. พลเอก ศิริชัย ดิษฐกุล รัฐมนตรีว่าการกระทรวงแรงงาน ให้โอวาทคณะเยาวชนที่จะเดินทางเข้าร่วมการแข่งขันฝีมือแรงงานนานาชาติ World Skills Abu Dhabi 2017 ครั้งที่ ๔๔ ณ กรุงอาบูดาบี สหรัฐอาหรับเอมิเรตส์ ระหว่างวันที่ ๑๔ - ๑๙ ตุลาคม ๒๕๖๐ จํานวน ๒๖ คน ๒๔ สาขา ณ ห้องรับรองรัฐมนตรีว่าการกระทรวงแรงงาน อาคารกระทรวงแรงงาน
พลเอกศิริชัยฯ กล่าวว่า ในนามของรัฐบาลไทยและนายกรัฐมนตรี พลเอก ประยุทธ์ จันทร์โอชามีความยินดีเป็นอย่างยิ่งที่ได้พบกับเยาวชนตัวแทนของประเทศไทยที่จะเข้าร่วมแข่งขันฝีมือแรงงานนานาชาติ ครั้งที่ 44 ที่มีกําหนดเดินทางไปกรุงอาบูดาบี สหรัฐอาหรับเอมิเรตส์ ในวันที่ 11 ตุลาคมนี้ ซึ่งรัฐบาลให้ความสําคัญในการพัฒนาทรัพยากรมนุษย์ เพื่อเป็นกลไกในการขับเคลื่อนการพัฒนาประเทศ เยาวชนหรือคนรุ่นใหม่เป็นกุญแจสําคัญที่จะกําหนดความสําเร็จบรรลุวิสัยทัศน์ มั่นคง มั่งคั่ง ยั่งยืน ตามแนวทางยุทธศาสตร์ชาติระยะ 20 ปี และนโยบาย Thailand 4.0 ตัวแทนของประเทศไทยทั้ง 26 คน คือ ความหวังของครอบครัว คนรุ่นใหม่ และประเทศชาติที่จะแสดงศักยภาพในการเปลี่ยนแปลงอนาคต โดยเชื่อมั่นว่าศักยภาพของตัวแทนผู้เข้าร่วมการแข่งขันทุกคนมีความพร้อมที่จะแสดงให้ทั่วโลกได้ประจักษ์
รมว.แรงงาน กล่าวต่อว่า จากการที่ได้ไปเยี่ยมชมการเก็บตัวฝึกซ้อม ได้เห็นถึงความมุ่งมั่นตั้งใจของเยาวชนและอาจารย์ผู้ฝึกสอนที่ทุ่มเทแรงกายแรงใจในการฝึกฝน เพื่อให้เกิดความชํานาญและมีความพร้อมในการแข่งขัน ซึ่งการแข่งขันฝีมือแรงงานนานาชาตินั้น ถือเป็นโอกาสเพียงครั้งเดียว ดังนั้น ขอให้ทุกคนมุ่งมั่น ตั้งใจพัฒนาตนเองกับโอกาสในครั้งนี้ โดยเชื่อว่าความพยายามจะสามารถนําความภาคภูมิใจกลับประเทศไทยได้สําเร็จ นอกจากนี้ ยังเป็นโอกาสสําคัญที่จะได้ทําความรู้จักและแลกเปลี่ยนเรียนรู้ประสบการณ์ร่วมกับเยาวชนจากต่างประเทศ จึงขอให้ใช้โอกาสนี้นํามาพัฒนาทักษะและองค์ความรู้ของตนเอง เพื่อนํามาถ่ายทอดให้บุคคลอื่นและเป็นกําลังสําคัญในการพัฒนาประเทศชาติ ซึ่งรัฐบาลและกระทรวงแรงงานพร้อมที่จะสนับสนุนส่งเสริมผู้เข้าร่วมการแข่งขันทุกคนให้ประสบความสําเร็จตามเป้าหมายที่วางไว้ต่อไป
*******************************
รัฐบาลไทย-ข่าวทำเนียบรัฐบาล-การเปิดรับฟังความคิดเห็นต่อร่างพระราชบัญญัติการบริหารจัดการเงินฝากที่ไม่มีการเคลื่อนไหวของสถาบันการเงิน พ.ศ. .... ร่วมกับหน่วยงานที่เกี่ยวข้อง
วันพุธที่ 8 พฤศจิกายน 2560
การเปิดรับฟังความคิดเห็นต่อร่างพระราชบัญญัติการบริหารจัดการเงินฝากที่ไม่มีการเคลื่อนไหวของสถาบันการเงิน พ.ศ. .... ร่วมกับหน่วยงานที่เกี่ยวข้อง
สํานักงานเศรษฐกิจการคลัง (สศค.) ได้เปิดรับฟังความคิดเห็นต่อร่างพระราชบัญญัติการบริหารจัดการเงินฝากที่ไม่มีการเคลื่อนไหวของสถาบันการเงิน พ.ศ. .... (ร่าง พ.ร.บ. Dormant Account) ร่วมกับหน่วยงานภาครัฐและภาคเอกชนที่เกี่ยวข้อง
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า เมื่อวันอังคารที่ 7 พฤศจิกายน 2560 กระทรวงการคลัง โดยสํานักงานเศรษฐกิจการคลัง (สศค.) ได้เปิดรับฟังความคิดเห็นต่อร่างพระราชบัญญัติการบริหารจัดการเงินฝากที่ไม่มีการเคลื่อนไหวของสถาบันการเงิน พ.ศ. .... (ร่าง พ.ร.บ. Dormant Account) ร่วมกับหน่วยงานภาครัฐและภาคเอกชนที่เกี่ยวข้อง ได้แก่ กรมบัญชีกลาง สํานักงานบริหารหนี้สาธารณะ ธนาคารแห่งประเทศไทย สมาคมธนาคารไทย สมาคมธนาคารนานาชาติ และสภาสถาบันการเงินของรัฐ โดยมีผู้เข้าร่วมประชุมจํานวน 120 คน ณ สศค. ซึ่งที่ประชุมได้ร่วมกันพิจารณาหลักการและเหตุผล รวมถึงเนื้อหาของร่าง พ.ร.บ. Dormant Account รายมาตรา โดยมีสาระสําคัญสรุปได้ ดังนี้
ร่าง พ.ร.บ. Dormant Account จะเป็นประโยชน์ในการอํานวยความสะดวกเจ้าของบัญชีในการสืบค้นบัญชีเงินฝากที่ไม่มีการเคลื่อนไหวเกินกว่า 10 ปี จากระบบตรวจสอบข้อมูลบัญชีเงินฝากที่ไม่มีการเคลื่อนไหวแบบรวมศูนย์ที่กรมบัญชีกลาง โดยเจ้าของบัญชีหรือทายาทสามารถติดต่อของรับเงินคืนได้ตลอดเวลา อย่างไรก็ดี ที่ประชุมเห็นควร
ให้มีความชัดเจนในประเด็นต่าง ๆ เช่น ประเภทของบัญชีเงินฝาก นิยามของบัญชีเงินฝากที่ไม่มีการเคลื่อนไหว ระยะเวลาและกระบวนการดําเนินการในทางปฏิบัติ เป็นต้น และเห็นควรให้มีการพิจารณาวันที่กฎหมายมีผลใช้บังคับให้เหมาะสม เพื่อให้หน่วยงานที่เกี่ยวข้องมีระยะเวลาในการเตรียมการ อีกทั้งควรพิจารณาถึงกฎหมายที่เกี่ยวข้องประกอบด้วย
ทั้งนี้ การพิจารณาร่าง พ.ร.บ. Dormant Account จะเป็นไปอย่างรอบคอบโดยคํานึงถึงประโยชน์ส่วนรวมเป็นสําคัญ และจะนําความเห็นจากทุกฝ่ายมาประกอบการพิจารณาแก้ไขปรับปรุงร่าง พ.ร.บ. Dormant Account ก่อนดําเนินการตามขั้นตอนการเสนอกฎหมายต่อไป โดยหน่วยงานภาครัฐและภาคเอกชน รวมถึงประชาชนทั่วไป สามารถร่วมแสดงความคิดเห็นและข้อเสนอแนะต่อร่างกฎหมายดังกล่าวได้ถึงวันที่ 14 พฤศจิกายน 2560 ผ่านทาง Fax: 0 2618 3366 Email: fpo.hearing@gmail.com
นอกจากนี้ สศค. จะดําเนินการประชาสัมพันธ์และสร้างความรู้ความเข้าใจเกี่ยวกับร่าง พ.ร.บ. Dormant Account อย่างต่อเนื่องผ่านสื่อประชาสัมพันธ์ต่าง ๆ และอยู่ระหว่างการรวบรวมและจัดทําประเด็นคําถามคําตอบเพื่อชี้แจงและสร้างความเข้าใจที่ถูกต้องให้กับประชาชนและหน่วยงานที่เกี่ยวข้อง โดยจะดําเนินการนําขึ้นเว็บไซต์ของ สศค. ในโอกาสต่อไป
สํานักนโยบายระบบการเงินและสถาบันการเงิน
โทร. 0 2273 9020 ต่อ 3289
รัฐบาลไทย-ข่าวทำเนียบรัฐบาล-ก.แรงงาน เตรียมสำรวจความต้องการแรงงาน นำร่องพื้นที่อีอีซี
วันพุธที่ 14 กุมภาพันธ์ 2561
ก.แรงงาน เตรียมสํารวจความต้องการแรงงาน นําร่องพื้นที่อีอีซี
“จรินทร์”ปลัดแรงงาน กําชับแรงงานจังหวัดกลุ่มระเบียงเศรษฐกิจพิเศษภาคตะวันออก (EEC) สํารวจข้อมูลความต้องการด้านแรงงานนําร่องในพื้นที่ร่วมกับภาคีเครือข่ายทุกภาคส่วนที่เกี่ยวข้อง
ใช้กลไกอาสาสมัครแรงงาน (อสร.)
“จรินทร์”ปลัดแรงงาน กําชับแรงงานจังหวัดกลุ่มระเบียงเศรษฐกิจพิเศษภาคตะวันออก (EEC) สํารวจข้อมูลความต้องการด้านแรงงานนําร่องในพื้นที่ร่วมกับภาคีเครือข่ายทุกภาคส่วนที่เกี่ยวข้องใช้กลไกอาสาสมัครแรงงาน (อสร.) ให้ประชาชนในพื้นที่มีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืน
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่า จากการที่รัฐบาลได้มีการส่งเสริมและขับเคลื่อนการลงทุนเพื่อสนองตอบอุตสาหกรรมแห่งอนาคตในพื้นที่ระเบียงเศรษฐกิจพิเศษภาคตะวันออก (EEC) ซึ่งจะมีความต้องการแรงงานในแต่ละประเภทกิจการเป็นจํานวนมาก นายจรินทร์ จักกะพาก ปลัดกระทรวงแรงงาน ได้สั่งการในที่ประชุม ศปก.รง. โดยให้แรงงานจังหวัดในพื้นที่อีอีซี ได้แก่ จังหวัดฉะเชิงเทรา ชลบุรี และระยอง โดยใช้กลไกของอาสาสมัครแรงงาน (อสร.) เป็นตัวแทนของกระทรวงแรงงาน ลงพื้นที่ทุกตําบลร่วมกับภาคีเครือข่ายทุกภาคส่วนที่เกี่ยวข้อง สํารวจข้อมูลความต้องการแรงงานแบบประชารัฐเพื่อส่งเสริมการมีงานทําของคนไทยประจําปี 2561
นางเพชรรัตน์ฯ กล่าวต่อว่า โครงการสํารวจข้อมูลความต้องการแรงงานของสถานประกอบการ
ปี 2561 จัดทําขึ้นเพื่อสํารวจข้อมูลความต้องการใช้แรงงานของสถานประกอบการทุกแห่งทั่วประเทศ เพื่อให้มีฐานข้อมูลในระดับพื้นที่จังหวัดและระดับประเทศที่ครบถ้วนและเป็นปัจจุบัน สอดคล้องกับการเปลี่ยนแปลงทางเศรษฐกิจ สามารถใช้ในการวางแผนการผลิตและการพัฒนากําลังคนให้สอดคล้องกับความต้องการของตลาดแรงงาน โดยดําเนินการตั้งแต่บัดนี้จนถึง 16 มีนาคม 2561 ซึ่งจะมีการประชุมเพื่อชี้แจงทําความเข้าใจกับสถานประกอบการและ อสร.ในพื้นที่ จากนั้น อสร.ดําเนินการสํารวจร่วมกับสถานประกอบการ และทุกหน่วยในสังกัดกระทรวงแรงงานจะบันทึกและวิเคราะห์ข้อมูล เพื่อนําไปใช้ประโยชน์ในการหางานให้คนไทยทํา การพัฒนาฝีมือแรงงาน การบริหารจัดการแรงงานต่างด้าวให้สอดคล้องกับตลาดแรงงาน รวมทั้งเป็นประโยชน์ในการวางแผนกําลังคนให้เหมาะสมทั้งระดับจังหวัดและระดับประเทศต่อไป
“อาสาสมัครแรงงานของกระทรวงแรงงานทั่วประเทศเกือบ 2 หมื่นคน จะเป็นฟันเฟืองสําคัญในการประสานและนําภารกิจของกระทรวง เพื่อให้ประชาชนในพื้นที่มีงานทํา มีทักษะฝีมือ มีอาชีพ มีรายได้ ได้รับคุ้มครองและมีหลักประกันทางสังคมที่ยั่งยืนอีกด้วย” นางเพชรรัตน์ฯ กล่าวในท้ายสุด
---------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กองเศรษฐกิจการแรงงาน– ข้อมูล/
14 กุมภาพันธ์ 2561
รัฐบาลไทย-ข่าวทำเนียบรัฐบาล-สอศ. ออกสตาร์ทหลักสูตรพรีเมี่ยมระบบราง กับ วิทยาลัยเทคโนโลยีฯ การรถไฟหวู่ฮั่น ประเทศจีน
วันพฤหัสบดีที่ 26 เมษายน 2561
สอศ. ออกสตาร์ทหลักสูตรพรีเมี่ยมระบบราง กับ วิทยาลัยเทคโนโลยีฯ การรถไฟหวู่ฮั่น ประเทศจีน
ดร.สุเทพ  ชิตยวงษ์  เลขาธิการคณะกรรมการการอาชีวศึกษา เปิดเผยว่า สํานักงานคณะกรรมการการอาชีวศึกษา (สอศ.) ร่วมกับ วิทยาลัยเทคโนโลยีและอาชีวศึกษาการรถไฟหวู่ฮั่น (Wuhun Railway Vocational of Technology) สาธารณรัฐประชาชนจีน
วันนี้ (25 เมษายน) ดร.สุเทพ ชิตยวงษ์ เลขาธิการคณะกรรมการการอาชีวศึกษา เปิดเผยว่า สํานักงานคณะกรรมการการอาชีวศึกษา (สอศ.) ร่วมกับ วิทยาลัยเทคโนโลยีและอาชีวศึกษาการรถไฟหวู่ฮั่น (Wuhun Railway Vocational of Technology) สาธารณรัฐประชาชนจีน โดย นายเฉิง ซื่อชิง อธิการบดี วิทยาลัยเทคโนลยีและอาชีวศึกษาการรถไฟหวู่ฮั่น ได้ลงนามบันทึกข้อตกลงความร่วมมือ เพื่อพัฒนาหลักสูตรระบบขนส่งทางราง ซึ่งเป็นหนึ่งในสาขาพรีเมี่ยมอาชีวะ ตามโครงการเพื่อยกระดับคุณภาพหลักสูตรอาชีวศึกษา โดยนําร่อง ใน 4 สถานศึกษา ประกอบด้วย วิทยาลัยการอาชีพบ้านไผ่ จ. ขอนแก่น วิทยาลัยเทคนิควาปีปทุม จ.มหาสารคาม วิทยาลัยเทคนิคสุราษฎร์ธานี และวิทยาลัยเทคนิคชลบุรี ซึ่งจะเริ่มเปิดสอนในปีการศึกษา 2561
เลขาธิการคณะกรรมการการอาชีวศึกษา กล่าวว่า ปัจจุบันรัฐบาล และกระทรวงศึกษาธิการ ได้ให้ความสําคัญกับการปฏิรูปการศึกษา โดยเฉพาะอย่างยิ่งด้านการอาชีวศึกษา สาขาวิชาที่เชื่อมโยงกับ Growth Engine และ S-curve , New S-curve ซึ่งจะพยายามแสวงหาความร่วมมือ และพัฒนาศักยภาพของผู้เรียนให้ได้คุณภาพมาตรฐานสากล สํานักงานคณะกรรมการการอาชีวศึกษา ซึ่งได้รับมอบหมายให้เดินหน้าการขับเคลื่อนการยกระดับคุณภาพหลักสูตรอาชีวศึกษาตามนโยบายรัฐ หรืออาชีวะพรีเมี่ยม ซึ่งเป็นหลักสูตรประกาศนียบัตรวิชาชีพชั้นสูง (ปวส.) โดยผู้เรียนเมื่อจบการศึกษาจะได้รับวุฒิทวิวุฒิ หรือ 2 วุฒิ จาก 2 ประเทศ คือจากประเทศไทย และจากประเทศจีน โดยความร่วมมือของหลักสูตรจะต้องยืนยันว่ามีกระบวนการเรียนการสอนที่ผู้เรียนมีแนวคิดพัฒนาต่อยอดไปได้เรียนจบแล้วสามารถทํางานได้จริง และมีทักษะการปฏิบัติแบบมืออาชีพ ตอบสนองความต้องการกําลังคนของประเทศ
สําหรับความร่วมมือระหว่าง สอศ. กับ วิทยาลัยเทคโนโลยีและอาชีวศึกษาหวู่ฮั่น ที่จะดําเนินการคือการร่วมพัฒนาหลักสูตรระบบขนส่งทางราง ในการจัดการเรียนการสอน 3 สาขา ได้แก่ 1 .ระบบราง 2.อาณัติสัญญาณ และโทรคมนาคม และ 3. ช่างซ่อมตู้รถไฟ พร้อมทั้งการส่งเสริมการแลกเปลี่ยนทางวิชาการ การแลกเปลี่ยนครูระหว่างกันในการสอนและการวิจัย หรือการฝึกอบรมในระยะสั้นและระยะยาว รวมถึงการแลกเปลี่ยนนักเรียนนักศึกษาระหว่างกัน การฝึกอบรมบุคลากรที่ขาดแคลน และการสนับสนุนอีกฝ่ายหนึ่งในเรื่องของการจัดทําหลักสูตร และโครงสร้างสาขาวิชาใหม่ มีการพัฒนาความร่วมมือในการจัดการศึกษาตลอดจนการวิจัยร่วมกันในด้านการศึกษา การสร้างนวัตกรรมใหม่ และสถานศึกษาจะสามารถผลิตกําลังคนที่เข้มแข็ง และสอดคล้องกับทิศทางการพัฒนาประเทศไทย จึงนับได้ว่ามีความสําคัญอย่างยิ่งในการช่วยเสริมสร้างศักยภาพ การแลกเปลี่ยนเรียนรู้การพัฒนาหลักสูตรและการจัดการศึกษาด้านอาชีวศึกษา ระหว่างประเทศไทยและสาธารณรัฐประชาชนจีน ให้เจริญรุดหน้า เป็นการเริ่มต้นที่เป็นรูปธรรม ซึ่งสาขาระบบขนส่งทางราง เป็นหนึ่งในสาขาสําคัญที่เป็นเป้าหมายที่จะต้องเร่งผลิตและพัฒนาบุคลากรให้ได้มาตรฐานสากล อีกทั้งเป็นการกระชับความสัมพันธ์อันดีและแลกเปลี่ยนความรู้แนวคิดในด้านศิลปวัฒนธรรม สังคม และภาษา ของทั้งสองประเทศ
ที่มา : ประชาสัมพันธ์ สอศ.
รัฐบาลไทย-ข่าวทำเนียบรัฐบาล- ร้าน ทอฝัน by พม.
วันศุกร์ที่ 3 สิงหาคม 2561
ร้าน ทอฝัน by พม.
รัฐบาลเชิญชวนประชาชนเลือกซื้อสินค้าจากร้าน ทอฝัน by พม. หรือกระทรวงการพัฒนาสังคมและความมั่นคงของมนุษย์ ซึ่งได้คัดเลือกผลิตภัณฑ์ที่มีคุณภาพจากโครงการส่งเสริมและฝึกอาชีพให้แก่คนพิการ คนไร้ที่พึ่ง ผู้สูงอายุ และผู้เสียหายจากการค้ามนุษย์มาจัดจําหน่าย
อาทิตย์ที่ 29 ก.ค.61
ร้าน ทอฝัน by พม.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเลือกซื้อสินค้าจากร้าน ทอฝัน by พม. หรือกระทรวงการพัฒนาสังคมและความมั่นคงของมนุษย์ ซึ่งได้คัดเลือกผลิตภัณฑ์ที่มีคุณภาพจากโครงการส่งเสริมและฝึกอาชีพให้แก่คนพิการ คนไร้ที่พึ่ง ผู้สูงอายุ และผู้เสียหายจากการค้ามนุษย์มาจัดจําหน่าย โดยปัจจุบันมี 5 สาขา ในกทม.และปริมณฑล ได้แก่ ร้าน ณ วังสะพานขาว ภายในกระทรวง พม. ห้างเซ็นทรัลอีสวิลล์ ห้างสยามดิสคัฟเวอรี่ ศูนย์บริการคนพิการ กทม. บริเวณบ้านราชวิถี และศูนย์การค้าตลาดเคหะประชารัฐพลาซ่า บางพลี จ.สมุทรปราการ ทั้งนี้ เพื่อสนับสนุนให้ผู้ผลิตสินค้ามีความภาคภูมิใจในตัวเอง มีรายได้เสี้ยงดุตนเองและครอบครัว และใช้ชีวิตในสังคมได้อย่างมีความสุข
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมสุดยอดอาเซียน ครั้งที่ 35 เป็นไปด้วยความเรียบร้อย และก้าวหน้าในทุกมิติ
วันพุธที่ 6 พฤศจิกายน 2562
การประชุมสุดยอดอาเซียน ครั้งที่ 35 เป็นไปด้วยความเรียบร้อย และก้าวหน้าในทุกมิติ
การประชุมสุดยอดอาเซียน ครั้งที่ 35 เป็นไปด้วยความเรียบร้อย และก้าวหน้าในทุกมิติ
วันนี้ (6 พฤศจิกายน 2562) เวลา 12.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงข่าวต่อสื่อมวลชนภายหลังการประชุมคณะรัฐมนตรี ว่าผู้นําที่เข้าร่วมประชุมสุดยอดอาเซียน (ASEAN Summit) ครั้งที่ 35 ระหว่างวันที่ 2 – 4 พฤศจิกายน 2562 ณ ศูนย์แสดงสินค้าและการประชุมอิมแพคเมืองทองธานี จังหวัดนนทบุรี ต่างแสดงความชื่นชมการประชุมดังกล่าวเป็นไปด้วยความเรียบร้อย มีความก้าวหน้าในทุกมิติ โดยเฉพาะการกําหนดนโนบายทางการเมืองของแต่ละประเทศให้สอดคล้องกัน เพื่อนําไปสู่การปฏิบัติอย่างเป็นรูปธรรม
โอกาสนี้ นายกรัฐมนตรียินดีที่การเจรจาความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership – RCEP) มีความก้าวหน้า โดยประเทศสมาชิก RCEP 15 ประเทศเห็นชอบต่อการเจรจาดังกล่าว เพื่อนําไปสู่การดําเนินการทางด้านกฎหมาย และการปฏิบัติภายในปี 2563 ซึ่งถือว่าเป็นความสําเร็จ ทั้งนี้การเข้าร่วม RCEP จะช่วยส่งเสริมและขยายโอกาสทางการค้าให้แก่ประเทศสมาชิก
อนึ่ง นายกรัฐมนตรีกล่าวถึงการแก้ไขปัญหาจังหวัดชายแดนภาคใต้ ว่าได้หารือร่วมกับนายกรัฐมนตรีมาเลเซียในประเด็นดังกล่าว ซึ่งมาเลเซียจะเป็นผู้อํานวยความสะดวกในการพูดคุยเพื่อสันติสุขในจังหวัดชายแดนใต้
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ เอกอัครราชทูตสาธารณโคลอมเบียประจำประเทศไทย
วันจันทร์ที่ 13 มีนาคม 2560
รมว.ทส. ให้การต้อนรับ เอกอัครราชทูตสาธารณโคลอมเบียประจําประเทศไทย
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายอันเดลโฟ โฆเซ การ์เซีย กอนซาเลซ เอกอัครราชทูตสาธารณรัฐโคลอมเบียประจําประเทศไทย
ในการนี้ เอกอัครราชทูตฯ แจ้งว่าสาธารณรัฐโคลอมเบียยินดีต่อการจัดทําความร่วมมือเพื่อลงนามในร่าง "Memorandum of Understanding (MOU) between the Ministry of Natural Resources and Environment the Kingdom of Thailand And the Ministry of Environment and Sustainable Development of the Republic of Colombia on the Cooperation in the Field of Natural Resources and Environment” ซึ่งจะใช้เป็นกรอบความร่วมมือด้านทรัพยากรธรรมชาติและสิ่งแวดล้อมระหว่างสองประเทศและในส่วนของสาธารณรัฐโคลอมเบียนั้นสนใจที่จะมีความร่วมมือกับไทยในการแลกเปลี่ยนองค์ความรู้และประสบการณ์ในการบริหารจัดการทรัพยากรธรรมชาติและสิ่งแวดล้อมในสาขาต่างๆ อาทิ ทรัพยากรทางทะเลและชายฝั่ง พื้นที่อนุรักษ์ ลุ่มน้ํา และมลพิษสิ่งแวดล้อม เป็นต้น
รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวถึงความสําคัญในการอนุรักษ์ทรัพยากรทางทะเลและชายฝั่งของประเทศไทยอย่างยั่งยืนควบคู่ไปกับการส่งเสริมการท่องเที่ยวที่นํามาซึ่งรายได้ของประเทศที่จะต้องมีการบังคับใช้กฎหมายอย่างเข้มงวด และได้กล่าวถึงขั้นตอนในประเทศเพื่อนําไปสู่การลงนาม MOU โดยจะได้แจ้งกําหนดการลงนามไปยังฝ่ายสาธารณรัฐโคลอมเบียผ่านทางสถานเอกอัครราชทูตฯ ต่อไป
รัฐบาลไทย-ข่าวทำเนียบรัฐบาล-พ.ร.บ.ส่งเสริมวิสาหกิจเพื่อสังคม
วันอังคารที่ 17 กรกฎาคม 2561
พ.ร.บ.ส่งเสริมวิสาหกิจเพื่อสังคม
ปัจจุบันประเทศไทยมีวิสาหกิจเพื่อสังคมจํานวนมากที่มุ่งเน้นการพัฒนาและช่วยแก้ไขปัญหาสังคม เช่น มูลนิธิอภัยภูเบศร์ ดอยตุง ดอยคํา แต่ยังไม่มีกฎหมายรองรับเป็นการเฉพาะ รัฐบาลจึงได้อนุมัติร่าง พ.ร.บ.ส่งเสริมวิสาหกิจเพื่อสังคม
อังคารที่ 17 ก.ค.61
พ.ร.บ.ส่งเสริมวิสาหกิจเพื่อสังคม
ต่อจากนี้ไป ขอเชิญรับฟังไทยคู่ฟ้า ครับ
ปัจจุบันประเทศไทยมีวิสาหกิจเพื่อสังคมจํานวนมากที่มุ่งเน้นการพัฒนาและช่วยแก้ไขปัญหาสังคม เช่น มูลนิธิอภัยภูเบศร์ ดอยตุง ดอยคํา แต่ยังไม่มีกฎหมายรองรับเป็นการเฉพาะ รัฐบาลจึงได้อนุมัติร่าง พ.ร.บ.ส่งเสริมวิสาหกิจเพื่อสังคม โดยกําหนดให้มีสํานักงาน มีคณะกรรมการ และกองทุน ขึ้นมาเพื่อสนับสนุนการดําเนินกิจการของวิสาหกิจเพื่อสังคม และให้สิทธิประโยชน์บางประการ เช่น ยกเว้นภาษีเงินได้นิติบุคคล สนับสนุนการวิจัยและพัฒนาสินค้าและบริการ และเป็นแหล่งเงินทุนสําหรับผู้ประกอบการที่มีไอเดียแต่ขาดทุนทรัพย์ เป็นต้น ทั้งนี้ รัฐบาลมุ่งหวังว่าเมื่อวิสาหกิจเหล่านี้มีความแข็งแรงแล้วจะเป็นกลไกหนึ่งที่ช่วยสร้างประโยชน์ให้แก่ผู้ด้อยโอกาสในสังคมต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถานการณ์ Covid-19 ประจำวัน
วันศุกร์ที่ 1 พฤษภาคม 2563
สถานการณ์ Covid-19 ประจําวัน
ประจําวัน
สถานการณ์ Covid-19 ประจําวันที่ 1 พฤษภาคม 2563
สถานการณ์ Covid-19 ประจําวันที่ 30 เมษายน 2563
สถานการณ์ Covid-19 ประจําวันที่ 29 เมษายน 2563
สถานการณ์ Covid-19 ประจําวันที่ 28 เมษายน 2563
สถานการณ์ Covid-19 ประจําวันที่ 27 เมษายน 2563
สถานการณ์ Covid-19 ประจําวันที่ 26 เมษายน 2563
สถานการณ์ Covid-19 ประจําวันที่ 25 เมษายน 2563
สถานการณ์ Covid-19 ประจําวันที่ 24 เมษายน 2563
สถานการณ์ Covid-19 ประจําวันที่ 23 เมษายน 2563
สถานการณ์ Covid-19 ประจําวันที่ 22 เมษายน 2563
สถานการณ์ Covid-19 ประจําวันที่ 21 เมษายน 2563
สถานการณ์ Covid-19 ประจําวันที่ 20 เมษายน 2563
สถานการณ์ Covid-19 ประจําวันที่ 19 เมษายน 2563
สถานการณ์ Covid-19 ประจําวันที่ 18 เมษายน 2563
สถานการณ์ Covid-19 ประจําวันที่ 17 เมษายน 2563
สถานการณ์ Covid-19 ประจําวันที่ 16 เมษายน 2563
สถานการณ์ Covid-19 ประจําวันที่ 15 เมษายน 2563
สถานการณ์ Covid-19 ประจําวันที่ 14 เมษายน 2563
สถานการณ์ Covid-19 ประจําวันที่ 13 เมษายน 2563
สถานการณ์ Covid-19 ประจําวันที่ 12 เมษายน 2563
สถานการณ์ Covid-19 ประจําวันที่ 11 เมษายน 2563
สถานการณ์ Covid-19 ประจําวันที่ 10 เมษายน 2563​
สถานการณ์ Covid-19 ประจําวันที่ 9 เมษายน 2563​
สถานการณ์ Covid-19 ประจําวันที่ 8 เมษายน 2563
สถานการณ์ Covid-19 ประจําวันที่ 7 เมษายน 2563 ​
​สถานการณ์ Covid-19 ประจําวันที่ 6 เมษายน 2563
​สถานการณ์ Covid-19 ประจําวันที่ 5 เมษายน 2563
​สถานการณ์ Covid-19 ประจําวันที่ 4 เมษายน 2563
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๓
วันอังคารที่ 3 มีนาคม 2563
กระทรวงยุติธรรมประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม คณะอนุกรรมการศึกษา และแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๓
ในวันจันทร์ที่ ๒ มีนาคม ๒๕๖๓ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม คณะอนุกรรมการศึกษา และแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๓ พร้อมด้วย พันตํารวจโท พงษ์ธร ธัญญสิริ รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ และคณะอนุกรรมการฯ เข้าร่วมฯ เพื่อทราบคําสั่งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ที่ ๖/๒๕๖๓ เรื่อง แต่งตั้งคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม กรณีปัญหาที่ได้รับมอบหมายจากคณะกรรมการแก้ไขปัญหาขบวนการประชาชนเพื่อสังคมที่เป็นธรรม จํานวน ๓๔ กรณี กรอบแนวทางการดําเนินการที่คณะกรรมการแก้ไขปัญหาขบวนการประชาชน เพื่อสังคมที่เป็นธรรมกําหนด การจัดทําแผนและการรายงานผลการแก้ไขปัญหาของขบวนการเพื่อสังคมที่เป็นธรรม รวมทั้งพิจารณา กรอบแนวทางการทํางานของคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม และกรณีปัญหาของขบวนการประชาชนเพื่อสังคมที่เป็นธรรมที่อยู่ในความรับผิดชอบของกระทรวงยุติธรรม